**MUNICIPIUL SATU MARE**

**CABINET VICEPRIMAR**

**Nr. 24356/16.04.2024**

Kereskényi Gábor, Primar al Municipiului Satu Mare,

În temeiul prevederilor art. 136 alin.(1) din Ordonanța de Urgență a Guvernului nr.57/2019 privind Codul administrativ, îmi exprim inițiativa în promovarea unui proiect de hotărâre având ca obiect *” aprobarea rezultatului inventarierii anuale a bunurilor ce alcătuiesc domeniul public și privat al Municipiului Satu Mare ,,* ,

În susținerea căruia formulez prezentul,

 **REFERAT DE APROBARE**

 Având în vedere prevederile art. 289 alin (1) și ale art. 357 alin (4) din OUG nr.57/2019 privind Codul Administrativ, precum și art.7 alin (1) și art.8 din Legea 82/1991 privind Legea Contabilității cu modificările și actualizările ulterioare, toate bunurile aparținând unităților administrativ-teritoriale sunt supuse inventarierii anuale.

 Modul de întocmire a inventarului bunurilor care alcătuiesc domeniul public și privat al municipiului este reglementat prin Normele Tehnice pentru întocmirea inventarului bunurilor care alcătuiesc domeniul public și privat al comunelor, orașelor, al municipiilor și al județelor, aprobate prin HG 392/2020.

 În acest sens prin Hotărârea Consiliului Local Satu Mare nr. 356/23.12.2021 s-a aprobat ca inventarierea anuală a bunurilor ce alcătuiesc domeniul public și privat al Municipiului Satu Mare să se efectueze în primul trimestru al fiecărui an.

 Inventarierea a fost efectuată în conformitate cu Ordinul M.F. nr.2861/2009 pentru aprobarea Normelor privind organizarea și efectuarea inventarierii elementelor de natura activelor, datoriilor și capitalurilor proprii, de către comisia de inventariere numită în baza Dispoziției Primarului cu nr.1375/27.12.2023 iar rezultatele inventarierii au fost consemnate în procesul verbal cu nr. 20333/28.03.2024.

 Luând în considerare cele de mai sus și având în vedere prevederile legale conform cărora inventarul domeniului public și privat al unității administrativ teritoriale se aprobă prin hotărâre a autorității deliberative, supun spre analiză şi aprobare consiliului local, prezentul proiect de hotărâre.

 **Iniţiator proiect,**

 **Primar**

 **Kereskényi Gábor**

Munich Diana / 2 ex